Source: https://www.porada.sk/archive/index.php/t-75370.html?s=71ae5e41f45573fe197856dbb893f3b7
Timestamp: 2020-01-26 10:09:27+00:00

Document:
Ukončenie PP dohodou zo strany zamestnávateľa [Archív] - PORADA.sk
Ukončenie PP dohodou zo strany zamestnávateľa
zabco000
05.03.08,15:27
neviete mi niekto poradiť ako je to s ukončením PP dohodou zo strany zamestnávateľa? Má zamestnanec nárok na odstupné? Z nového ZP mi to nie je celkom jasné. Ďakujem za všetky odpovede.
05.03.08,15:28
Nemá nárok na odstupné.
05.03.08,15:29
neviete mi niekto poradiť ako je to s ukončením PP dohodou zo strany zamestnávateľa? Má zamestnanec nárok na odstupné? Z nového ZP mi to nie je celkom jasné. Ďakujem za všetky odpovede.Pri skončení PP dohodou nie je nárok na odstupné.
08.03.08,16:49
Treba si naštudovať nový zákonník práce platný od 1.9.2007. Záleží na dôvode ukončenia PP dohodou zo strany zamestnávateľa. Ak ide o ukončenie dohodou z organizačných dôvodov, potom má zamestnanec nárok na odstupné vo výške dvojnásobku priemerného mesačného zárobku zisteného na pracovnoprávne účely (ak nie je v kolekt.zmluve dohodnuté ináč). Ak v dohode nebude uvedený dôvod ukončenia PP alebo bude iný dôvod ako organizačné dôvody, potom nárok na odstupné nevzniká.
Chcem upozorniť na fakt, že ak dôjde k ukončeniu pracovného pomeru výpoveďou zo strany zamestnávateľa z organizačných dôvodov, patrí zamestnancovi aj odstupné a aj mu zároveň plynie výpovedná doba 2 mesiace (alebo 3 mes., ak odpracoval u toho istého zam. viac ako 5 rokov). Takže uprednostňujem ako zamestnávateľ tú dohodu z organizačných dôvodov k určitému dátumu. Máme to prekonzultované aj z právnikom.
08.03.08,20:24
Súhlasím s Betina, len dodám, že môže vzniknúť nárok na odstupné trojmesačné (aj bez kolektívnej zmluvy) a to v prípade ak "trval" PP najmenej 5 rokov (§ 76 ods.1 ZP).
a 3-mesačná výpovedná doba platí u zamestnanca, ktorý "odpracoval" "najmenej" 5 rokov (tam sa nezarátava napr. rodičovská dovolenka)
09.03.08,14:36
Rozumie niekto podčiarknutému slovnému spojeniu?
Vie mi ho niekto vysvetliť?
Zamestnávateľ sa dohodol sám so sebou a skončil pracovný pomer nezávisle od toho, či to zamestnancovi vyhovuje alebo nie? :rolleyes:
Dohoda je predsa prejavom rovnakej vôle všetkých zúčastnených strán a nie len jednej z nich.
Voprade ďakujem za vysvetlenie. :)
Nooo, asi to mysleli tak ,že ako prvý dal návrh dohodnúť sa zamestnávateľ ??? :rolleyes:
10.03.08,09:18
Samozrejme, že Dohoda musí byť obojstranná a musia s ňou súhlasiť obe strany a ako prejav vôle ju obe podpíšu. V dohode o ukončení PP z organizačných dôvodov to aj musí ako dôvod byť uvedené. (asi ťažko by sa potom odstupné dalo uplatniť ako daňový náklad) Ale podstatné je, že k ukončeniu PP dôjde z organizačných dôvodov (nadbytočnosť, rušenie resp. sťahovanie prevádzky a pod.). Výpoveď zo strany zamestnávateľa je jednostranný úkon, t.j. prejav vôle len zamestnávateľa nezávislý od vôle zamestnanca. Ak navrhnem zamestnancovi pracovnú pozíciu obdobnú, lebo jeho už neexistuje, ale zamestnanec s ňou nesúhlasí (napr. je na inom pracovisku alebo mu nevyhovuje pracovný čas, alebo nie je ochotný sa zaškolovať - dôvodov môže byť neúrekom), je pochopisteľné, že ako zamestnávateľ sa s ním budem snažiť dohodnúť na ukončení dohodou k určitému termínu. Ak by som nemala snahu sa s ním dohodnúť na alternatívnom riešení, asi by som mu jednostranne doručila výpoveď. Tento spôsob ale podľa mňa väčšinou funguje skôr vo veľkých firmách, kde majú kolektívne zmluvy a kde im podmienky prepúšťania jednoznačne stanovujú odbory.
K uvedenej otázke od Dany K. a Endrju - asi ťažko bude dávať návrh na ukončenie PP z organizačných dôvodov zamestnanec. To vždy robí zamestnávateľ. Ale samozrejme dohoda je obojstranný prejav vôle sa dohodnúť - podpisy oboch strán to preukazujú. Ja to chápem tak, že v dohode sa dohodne určitý termín ukončenia PP, ktorý viacmenej vyhovuje obom stranám-veď sa na ňom dohodli. Vo výpovedi termín určuje jedna strana a tá druhá sa musí prispôsobiť (samozrejme podľa legislatívy).
26.03.08,08:59
Prosím , neviete mi pripojiť link, kde by som našla nejakú vzorovú dohodu o skončení pracovného pomeru zo strany zamestnávateľa v zmysle §60 ale z dôvodov uvedených v §63 odst.1 b? Ďakujem.
31.03.08,18:41
...tiež by sa mi súrne zišiel takýto vzor. Ďakujem...
31.03.08,19:08
http://www.porada.sk/downloads.php?do=file&id=52
31.03.08,19:22
Vďaka, ale i mne ide o zapracovanie §63 odst. 1 písmeno b do dohody.
A to v tom zmysle, aby nevznikli v budúcnosti dôvody na spochybnenie nároku na preplatenie výpovednej doby, odstupného, resp. aby zamestnanci nemali problémy pri zaevidovaní sa na NÚP (aby ten nemohol spochybniť, že k ukončeniu došlo dohodou, i keď z organizačných dôvodov).
01.04.08,08:07
Ak je v dohode o skončení pracovného pomeru uvedený ako dôvod skončenia pracovného pomeru §63 odst. 1 písm. b, tak zamestnanec má nárok na odstupné.
23.07.08,16:25
chcem si overit správne pochopenie výpovede z organizačných dôvodov. Zamestnávateľ sa dostal do platobnej neschopnosti a napriek všemocnému úsiliu budeme musieť svoju činnosť ukončiť. Ak so zamestnancami ukončíme pracovný pomer podľa § 63 ods. 1 pís. a, tak zamestnanci majú nárok ako na 2 resp. 3 mesačnú výpovednú dobu, tak aj dojmesačné odstupné ?. Ak by sme sa však so zamestnancami dohodli podľa § 60 ods. 2, tak potom je s nimi možné dohodnúť iba odstupné ?
A ešte by som sa chcala spýtať, či viete niečo o tom, že konateľ svoj pracovný pomer ukončiť nemôže.
23.07.08,16:39
chcem si overit správne pochopenie výpovede z organizačných dôvodov. Zamestnávateľ sa dostal do platobnej neschopnosti a napriek všemocnému úsiliu budeme musieť svoju činnosť ukončiť. Ak so zamestnancami ukončíme pracovný pomer podľa § 63 ods. 1 pís. a, tak zamestnanci majú nárok ako na 2 resp. 3 mesačnú výpovednú dobu, tak aj dojmesačné resp. trojmesačné (ak PP trval aspon 5rokov) odstupné ?áno. Ak by sme sa však so zamestnancami dohodli podľa § 60 ods. 2 s uvedením dôvodu organizač.zmeny resp. rušenie firmy ..., tak potom je s nimi možné dohodnúť iba odstupné ? budú mať automaticky podla ZP § 76 ods.1, nárok na 2 resp. 3 mesačné odstupné.
A ešte by som sa chcala spýtať, či viete niečo o tom, že konateľ svoj pracovný pomer ukončiť nemôže. neviem
No, je to tak aj nie je. Pokiaľ dáš výpoveď, tak bude plynúť výpovedná doba 2 resp. 3 mesiace. Zároveň si povinný vyplatiť zamestnancom odstupné vo výške 2 resp. 3 mesačného platu.
Ak im navrhneš skončenie PP dohodou z organizačných dôvodov, je na zamestnancoch, či túto dohodu prijmú alebo nie. Zo zákona im patrí 2 resp. 3 mesačné odstupné.
ALE! Zamestnanci tiež nie sú hlúpi, a ľahko si zrátajú, že ak príjmu skončenie dohodou, tak sa okrátia o peniaze. Preto určite budú požadovať vyššie odstupné - napr. 4 alebo 6 mesačné.
Príklad s výpoveďou:
25. 7. dáš výpoveď. VD bude plynúť od 1.8. do 30.9., pri skončení PP dostanú 2 mesačné odstupné. Od 1.10. sú nezamestnaní. Takže ešte budú pracovať 2 mesiace, pôjde im plat 2 mesiace, budú mať za 2 mesiace dovolenku a budú mať 2 mesiace čas nájsť si novú prácu.
Príklad s dohodou:
25.7. navrhneš dohodu, že PP skončí 31.7. Pri skončení PP dostanú 2 mesačné odstupné. Od 1.8. sú nezamestnaní. Takže sa okrátia o dovolenku za 2 mesiace, prídu o 2 mesačný plat a nebudú mať čas nájsť si novú prácu, budú sa musieť registrovať na ÚP od 1.8., aby mali nárok aspoň na podporu. Preto ja na ich mieste by som žiadal v prípade dohody najmenej 4 mesačné odstupné - a to tým zamestnávateľ ešte získa, než by ich mal zamestnávať tie 2 mesiace!
TO sa mi nezdá, akýkoľvek pracovný vzťah sa dá ukončiť. Aj konateľ môže dať výpoveď, resp. vzdať sa funkcie. Nebude to síce zo dňa na deň, ale ide to.
23.07.08,16:57
Vďaka. Ešte otázka, neviete kde by sa dal zistiť ten konateľ ? Myslím zákon a pod. .
23.07.08,16:59
Na konateľa sa vzťahujú príslušné ustanovenia Zákonníka práce a Obchodný zákonník v časti, kde pojednáva o type spoločnosti, kde je konateľ konateľom.
04.08.08,08:22
Môže vedenie firmy postupovať
pri skončení PP dohodou, §63 1b,
nasledovne?:
zamestnanci budú čerpať dovolenku - alikvotne a dňom poslednej dovolenky
bude ukončený PP spomínanou dohodou, t.j. v ktorýkoľvek deň v mesiaci?
04.08.08,09:12
Áno, zákon to nezakazuje, musia súhlasiť obidve strany, nakoľko ide ukončenie pracovného pomeru dohodou!
Len na okraj........§63 1b) je ukončenie z organizačných dôvodov /zamestnanec sa stáva nadbytočným/, takže aj keď končíte PP dohodou, tak zamestnanec má nárok na odstupné §76 ZP.
04.08.08,13:14
ďakujem to som chcela vedieť, a s tým odstupným aj ja súhlasím

References: §60
 §63
 §63
 §63
 § 63
 § 60
 § 63
 § 60
 § 76
 §63
 §76